Posljednji podvig diverzanta Oblaka
Posljednji podvig diverzanta Oblaka je jugoslavenski igrani film snimljen 1978. godine u režiji Vatroslava Mimice. Po žanru je drama, a naslovni protagonist, koga tumači Pavle Vuisić, je ostarjeli komunistički aktivist koji se pod stare dane suočava sa time da je nominalno socijalističko društvo kojim vladaju korupcija, materijalizam i sebičnost daleko od ideala kojima je bio posvetio život. Radnja prikazuje kako to eskalira u sukob sa lokalnim i drugim moćnicima prilikom u kome je njegov lik unaprijed osuđen na neuspjeh, ali usprkos svemu nastoji očuvati svoje ljudsko i drugo dostojanstvo. Posljednji podvig se isticao za tadašnje standarde neuobičajeno mračnim i pesimističnim tonom, odnosno kritičkim stavom prema tadašnjem društvu, a često se navodi kao jedan od najboljih glumačkih nastupa u karijeri Pavla Vuisića. Kasnijim kritičarima je postao zanimljiv i kao jedan rijetkih filmova tadašnjeg doba koji je prepoznao neke trendove kao što su korupcija i kult ispraznih celebrityja koji će se daleko više iskazati u postkomunističkom razdoblju.

Radnja 

Stari komunist Josip Crnković zvani Oblak, nekadašnji španski borac, dolazi u sukob sa razmaženom nogometnom zvijezdom Slikom i njegovim menadžerom. Uskoro počinje primati prijetnje da će njegova stara kuća u kojoj živi sa suprugom, biti srušena a da će na njenom mestu biti izgrađen neboder. Oblak, koji je razočaran tržišnim smjerom u kome se kreće socijalističko društvo za koje se borio, odluči se suprotstaviti moćnicima...

Uloge

Vanjske veze 
 

Jugoslavenski filmovi
Dramski filmovi